

Οις)ΐυ!Γ^?ΐ9ηθ(ί 6γ 
νΑΚνΑΡΑ ΖΑΟΗ/' 

03Ιθ: 2015.05 .% 

ΕΕ5Τ 
Ρθ35θπ: δίβΠθο ΡϋΡ 
(θΓηΟθίΙιΙθϋ) | 

ΙοΜίΐοη: Α0τβ|5, ΕΙΙίπϊΚο 
Τ γρο0Γ3ίίο 


9423 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 864 

15 Μαίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Όροι και Προϋποθέσεις για τη χορήγηση άδειας νό¬ 
μιμου ελεγκτή και ελεγκτικού γραφείου. 1 

Πρόγραμμα συνεχούς εκπαίδευσης των Νομίμων 
Ελεγκτών (άρθρο 11 του Ν. 3693/2008). 2 


ΑΠΟΦΑΣΕΙ Σ 

(ΐ) 

ΚΑΝΟΝΙΣΤΙΚΗ ΠΡΑΞΗ 002/2015 
Όροι και Προϋποθέσεις για τη χορήγηση άδειας 
νόμιμου ελεγκτή και ελεγκτικού γραφείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΛΟΓΙΣΤΙΚΗΣ 
ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

1. Το Ν. 3693/2008 «Εναρμόνιση της ελληνικής νομο¬ 
θεσίας με την Οδηγία 2006/43/ΕΚ περί υποχρεωτικών 
ελέγχων των ετήσιων και των ενοποιημένων λογαρια¬ 
σμών, για την τροποποίηση των Οδηγιών 78/660/ΕΟΚ 
και 83/349/ΕΟΚ του Συμβουλίου και για την κατάργηση 
της Οδηγίας 84/253/ΕΟΚ του Συμβουλίου και άλλες δι¬ 
ατάξεις» (ΦΕΚ Α'/174/25.8.2008), όπως ισχύει, και ιδίως 
τα άρθρα 2, 3, 4, 6-12, 40 και 43 αυτού. 

2. Το Ν. 3148/2003 «Επιτροπή Λογιστικής Τυποποίησης 
και Ελέγχων, ιδρύματα ηλεκτρονικού χρήματος, προ¬ 
στασία ευρώ, επιχειρήσεις διαμεσολάβησης μεταφοράς 
κεφαλαίων» (ΦΕΚ Α'/136/5.6.2003), όπως ισχύει, και ιδίως 
το άρθρο 9 αυτού, όπως αντικαταστάθηκε με το άρθρο 
32 του Ν. 4170/2013 (ΦΕΚ Α'163), καθώς και το άρθρο 1 
παρ. 3 τους ως άνω νόμου, όπως ισχύει. 

3. Την υπ’ αριθμ. ΔΓΟΠ0001064 ΕΞ2014/22-08-2014 από¬ 
φαση του Υπουργού Οικονομικών (ΦΕΚ Υ.Ο.Δ.Δ. 511/2014) 
και την υπ.’ αριθμ. ΓΔΩΠ0001064ΕΞ 2015/27-02-2015 (ΦΕΚ 
ΥΟΔΔ 166/24-3-2015) τροποποίησή της. 

4. Την υπ’ αριθμ. 100/03/30-04-2015 απόφαση του Δι¬ 
οικητικού Συμβουλίου της Ε.Λ.Τ.Ε. 

5. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Ορ¬ 
γανα» (ΦΕΚ Α798/22.4.2005), αποφασίζει: 


Την έκδοση της κάτωθι κανονιστικής πράξης «Όροι και 
Προϋποθέσεις για τη χορήγηση άδειας νόμιμου ελεγκτή 
και ελεγκτικού γραφείου». 

ΚΕΦΑΛΑΙΟ Α' 

Όροι και Προϋποθέσεις για τη χορήγηση 
άδειας νόμιμου ελεγκτή 

1. Για τη χορήγηση άδειας νόμιμου ελεγκτή θα πρέπει 
να συντρέχουν σωρευτικά στο πρόσωπο του υποψηφίου 
οι εξής προϋποθέσεις: 

α) Κατοχή τίτλου σπουδών τριτοβάθμιας πανεπιστη¬ 
μιακής ή τεχνολογικής εκπαίδευσης (ΑΕΙ ή ΤΕΙ) της ημε¬ 
δαπής ή αναγνωρισμένου ως ισότιμου τίτλου σπουδών 
της αλλοδαπής. 

β) Επιτυχής ολοκλήρωση των επαγγελματικών εξετά¬ 
σεων σύμφωνα με τα άρθρα 7 έως 9 του Ν. 3693/2008, 
ή των ειδικών επαγγελματικών εξετάσεων σύμφωνα με 
το άρθρο 12 του Ν. 3693/2008, κατά τους ειδικότερους 
ορισμούς της Κανονιστικής Πράξης υπ’ αριθμ. 0002/09 
(υπ’ αριθμ. 29580/940/2009 Υπουργική Απόφαση, ΦΕΚ τ. 
Β' 1245/24.6.2009). 

γ) Συμπλήρωση από τον υποψήφιο, κάτοχο τίτλου 
σπουδών κατά τα ανωτέρω (υπό στοιχείο α), τριετούς 
πρακτικής άσκησης, η οποία πραγματοποιείται για δύο 
τουλάχιστον έτη υπό την εποπτεία νόμιμου ελεγκτή 
που έχει λάβει επαγγελματική άδεια σε οποιοδήποτε 
κράτος μέλος της Ευρωπαϊκής Ένωσης. Οι όροι και το 
ειδικότερο περιεχόμενο της πρακτικής άσκησης ρυθ¬ 
μίζονται στο Κεφάλαιο Γ’ της παρούσας. 

δ) Συνδρομή των απαιτούμενων κριτηρίων εντιμότη¬ 
τας κατά το άρθρο 4 του Ν. 3693/2008, η οποία κρί- 
νεται βάσει των υποβαλλόμενων δικαιολογητικών που 
αναφέρονται στην παράγραφο 2 υπό στοιχεία ζ) και η) 
του παρόντος κεφαλαίου. 

2. Για τη λήψη άδειας νόμιμου ελεγκτή υποβάλλονται 
τα κάτωθι δικαιολογητικά: 

α) Αίτηση χορήγησης άδειας νόμιμου ελεγκτή με τα 
στοιχεία του Παραρτήματος Α.1, 

β) Επικυρωμένα αντίγραφα τίτλων σπουδών τριτοβάθ¬ 
μιας πανεπιστημιακής ή τεχνολογικής εκπαίδευσης (ΑΕΙ 
ή ΤΕΙ) της ημεδαπής ή αναγνωρισμένων ως ισότιμων 
τίτλων σπουδών της αλλοδαπής, 

γ) Βεβαίωση επιτυχούς περάτωσης των επαγγελμα¬ 
τικών εξετάσεων σύμφωνα με τα άρθρα 7 έως 9 του 
Ν. 3693/2008. 

δ) Ανακεφαλαιωτικές ετήσιες αναφορές του επιβλέ- 
ποντα νόμιμου ελεγκτή σχετικά με το είδος, τον τόπο, 
τον χρόνο και τη διάρκεια της άσκησης σύμφωνα με 
το Παράρτημα Γ' της παρούσας, 

ε) Βεβαίωση ασφαλιστικού οργανισμού που θα αποδει- 
κνύει την ασφάλισή του κατά την περίοδο της πρακτικής 
του άσκησης, 

στ) Αναλυτικό βιογραφικό σημείωμα, 

ζ) Αντίγραφο ποινικού μητρώου έκδοσης του τελευ¬ 
ταίου τριμήνου για γενική χρήση, 

η) Υπεύθυνη δήλωση του υποψηφίου, με βεβαίωση 
του γνησίου της υπογραφής του από δημόσια αρχή, 
στην οποία δηλώνεται ότι δεν έχει ασκηθεί εναντίον 
του ποινική δίωξη για κάποιο από τα αδικήματα της 
συμμετοχής σε εγκληματική οργάνωση, νομιμοποίη¬ 
σης εσόδων από εγκληματικές δραστηριότητες και της 
χρηματοδότησης της τρομοκρατίας του Ν. 3691/2008 
(ΦΕΚ Α' 166), της απάτης, κλοπής, υπεξαίρεσης, εκβία¬ 
σης, πλαστογραφίας, απιστίας, ψευδορκίας, δωροδοκί¬ 
ας, παράβασης καθήκοντος, δόλιας χρεοκοπίας ή για 
άλλο αδίκημα εκ του οποίου θα μπορούσε να ανακύψει 
σοβαρή αμφισβήτηση της εντιμότητάς του ούτε έχει 
ασκηθεί σχετική πειθαρχική δίωξη ούτε εκκρεμεί σε 
βάρος του διοικητική διαδικασία εκ της οποίας θα μπο¬ 
ρούσε να ανακύψει σοβαρή αμφισβήτηση της εντιμότη¬ 
τάς του, άλλως παρατίθενται αναλυτικές λεπτομέρειες 
για το είδος, τη φύση της εκκρεμούσας σε βάρος του 
εν λόγω προσώπου δίωξης ή διαδικασίας και τις φε- 
ρόμενες ως παραβιαζόμενες διατάξεις της νομοθεσίας 
ή των κωδίκων δεοντολογίας ή/και την επιβληθείσα 
ποινή ή κύρωση. 

3. Τα ως άνω δικαιολογητικά, των υποψήφιων νόμιμων 
ελεγκτών, κατατίθενται στο Σώμα Ορκωτών Ελεγκτών 
Λογιστών (Σ.Ο.Ε.Λ.), το οποίο, επί τη βάσει αυτών, κατα¬ 
γράφει το σύνολο των υποβαλλόμενων δικαιολογητικών 
και πιστοποιεί στην Ε.Λ.Τ.Ε. ότι όλα τα υποβληθέντα 
στοιχεία είναι έγκυρα, ακριβή και πλήρη ή επισημαίνει 
τυχόν ελλείψεις. Για το σκοπό πιστοποίησης της πρα¬ 
κτικής άσκησης, των υποψηφίων νόμιμων ελεγκτών, το 
Σ.Ο.Ε.Λ. τηρεί μητρώο ασκουμένων, οι εγγραφές του 
οποίου αντιπαραβάλλονται από το Σ.Ο.Ε.Λ. με τα στοι¬ 
χεία των ετήσιων ανακεφαλαιωτικών αναφορών του 
Παραρτήματος Γ', υποβάλλοντας στην Ε.Λ.Τ.Ε. βεβαίωση 
σύμφωνα με την παράγραφο 7 του Κεφαλαίου Γ' της 
παρούσας. 

4. Το Σ.Ο.Ε.Λ., όποτε του ζητηθεί από την Ε.Λ.Τ.Ε., πα¬ 
ρέχει στην Ε.Λ.Τ.Ε. άμεσα κάθε πληροφορία, στοιχείο 
ή διευκρίνιση αναφορικά με τους υποψηφίους νόμι¬ 
μους ελεγκτές και τα προσκομιζόμενα δικαιολογητι- 
κά, διασφαλίζει την άμεση πρόσβαση των αρμόδιων 
υπαλλήλων της Ε.Λ.Τ.Ε. στο σύνολο των φακέλων και 
πρωτότυπων δικαιολογητικών των υποψήφιων νόμιμων 
ελεγκτών και διαβιβάζει αμέσως, κατόπιν αιτήματος της 
Ε.Λ.Τ.Ε., το σύνολο των πρωτότυπων δικαιολογητικών 
στην Ε.Λ.Τ.Ε., η οποία δικαιούται ανά πάσα στιγμή να 
προβεί σε έλεγχο των φακέλων των υποψηφίων. 

5. Η Ε.Λ.Τ.Ε. δικαιούται ανά πάσα στιγμή με κάθε πρό¬ 
σφορο μέσο να ζητά πληροφορίες και διευκρινίσεις ή/ 
και την προσκόμιση επιπλέον στοιχείων από το νόμιμο 
ελεγκτή, να επιβεβαιώνει τα υποβληθέντα στοιχεία, κα¬ 
θώς και να επικοινωνεί και να ζητά πληροφορίες από 
αρμόδια πρόσωπα ή αρχές ή άλλες υπηρεσίες ή οργανι¬ 
σμούς στην Ελλάδα και το εξωτερικό, ιδίως προκειμένου 


να επιβεβαιώσει την συνδρομή των αναφερόμενων στο 
άρθρο 4 του Ν. 3693/2008 εχέγγυων εντιμότητας στο 
πρόσωπο των υποψήφιων νόμιμων ελεγκτών. 

6. Η χορήγηση επαγγελματικής άδειας νόμιμου ελε¬ 
γκτή πραγματοποιείται, εφόσον διαπιστωθεί η συνδρο¬ 
μή των νόμιμων προϋποθέσεων, με πράξη του Διοι¬ 
κητικού Συμβουλίου της ΕΛΤΕ, κατόπιν εισήγησης του 
Συμβουλίου Ποιοτικού Ελέγχου. 

ΚΕΦΑΛΑΙΟ Β' 

Όροι και Προϋποθέσεις για τη χορήγηση 
άδειας ελεγκτικού γραφείου 

1. Γ ια τη χορήγηση επαγγελματικής άδειας σε ελε¬ 
γκτικά γραφεία πρέπει να πληρούνται σωρευτικά οι 
παρακάτω προϋποθέσεις: 

α) Στα φυσικά πρόσωπα που διενεργούν υποχρε¬ 
ωτικούς ελέγχους για λογαριασμό του ελεγκτικού 
γραφείου πρέπει να συντρέχουν οι προϋποθέσεις που 
ορίζονται στα άρθρα 4 και 6 έως 12 του Ν. 3693/2008 
και να έχουν λάβει επαγγελματική άδεια στην Ελλάδα. 

β) Η πλειοψηφία των δικαιωμάτων ψήφου του ελεγκτι¬ 
κού γραφείου να κατέχεται από ελεγκτικά γραφεία στα 
οποία έχει χορηγηθεί επαγγελματική άδεια σε οποιο- 
δήποτε κράτος - μέλος ή από φυσικά πρόσωπα για τα 
οποία συντρέχουν οι προϋποθέσεις που ορίζονται στα 
άρθρα 4 και 6 έως 12 του Ν. 3693/2008. 

γ) Η πλειοψηφία του οργάνου διοίκησης του ελεγκτι¬ 
κού γραφείου πρέπει να ανήκει σε ελεγκτικά γραφεία, 
στα οποία έχει χορηγηθεί επαγγελματική άδεια σε 
οποιοδήποτε κράτος -μέλος ή σε φυσικά πρόσωπα για 
τα οποία συντρέχουν οι προϋποθέσεις που ορίζονται 
στα άρθρα 4 και 6 έως 12 του Ν. 3693/2008. Όταν το 
όργανο διοίκησης έχει μόνο δύο μέλη, για τουλάχιστον 
ένα μέλος θα πρέπει να συντρέχουν οι προϋποθέσεις 
της παρούσας περίπτωσης. 

δ) Το ελεγκτικό γραφείο να πληροί την προϋπόθεση 
που ορίζεται στο άρθρο 4 του Ν. 3693/2008, η συνδρομή 
ή μη της οποίας κρίνεται βάσει των υποβαλλόμενων 
δικαιολογητικών που αναφέρονται στην παράγραφο 
2 υπό στοιχεία στ), ζ) και η) του παρόντος Κεφαλαίου. 

2. Γ ια τη λήψη άδειας ελεγκτικού γραφείου υποβάλ¬ 
λονται τα κάτωθι δικαιολογητικά: 

α) Αίτηση χορήγησης άδειας ελεγκτικού γραφείου με 
τα στοιχεία του Παραρτήματος Α.2, περιλαμβανομένου 
του διορισμού «υπεύθυνου προσώπου» του υποψήφιου 
ελεγκτικού γραφείου, με το οποίο η Ε.Λ.Τ.Ε. δύναται να 
επικοινωνεί, στο πλαίσιο της διαδικασίας αδειοδότη- 
σης, ζητώντας διευκρινίσεις ή περαιτέρω πληροφορίες, 
έγγραφα ή στοιχεία, νομίμως υπογεγραμμένη από το 
νόμιμο εκπρόσωπο, 

β) Πλήρη νομιμοποιητικά έγγραφα του υποψήφιου 
ελεγκτικού γραφείου και του εκπροσωπευτικού και δι¬ 
αχειριστικού του οργάνου, περιλαμβανομένου πλήρως 
επικαιροποιημένου καταστατικού εγγράφου αυτού, νο¬ 
μίμως δημοσιευμένου, 

γ) Στοιχεία των νόμιμων ελεγκτών που διενεργούν 
υποχρεωτικούς ελέγχους για λογαριασμό του ελε¬ 
γκτικού γραφείου και επικυρωμένο φωτοαντίγραφο 
ή βεβαίωση λήψης της επαγγελματικής άδειας αυτών 
στην Ελλάδα, για τη διαπίστωση της πλήρωσης της 
αναφερόμενης στην παράγραφο 1 υπό στοιχείο α' του 
παρόντος κεφαλαίου προϋπόθεσης, 

δ) Στοιχεία των μετόχων ή εταίρων, που έχουν δικαι¬ 
ώματα ψήφου στο υποψήφιο ελεγκτικό γραφείο και τον 

αριθμό των δικαιωμάτων ψήφου που κατέχει καθένα 
από τα πρόσωπα αυτά, καθώς και επικυρωμένο φω¬ 
τοαντίγραφο ή βεβαίωση λήψης της επαγγελματικής 
άδειας νόμιμου ελεγκτή ή ελεγκτικού γραφείου που 
τα πρόσωπα αυτά τυχόν διαθέτουν στην Ελλάδα ή σε 
άλλο κράτος μέλος, 

ε) Στοιχεία των μελών του οργάνου διοίκησης του 
ελεγκτικού γραφείου, καθώς και επικυρωμένο φωτοα¬ 
ντίγραφο ή βεβαίωση λήψης της επαγγελματικής άδειας 
νόμιμου ελεγκτή ή ελεγκτικού γραφείου που τα πρό¬ 
σωπα αυτά τυχόν διαθέτουν στην Ελλάδα ή σε άλλο 
κράτος μέλος, 

στ) Πρόσφατο πιστοποιητικό αρμόδιας δικαστικής ή 
διοικητικής αρχής, από το οποίο να προκύπτει ότι το 
υποψήφιο ελεγκτικό γραφείο δεν τελεί σε πτώχευση 
και ότι δεν τελεί σε διαδικασία κήρυξης πτώχευσης, δεν 
έχει τεθεί υπό εκκαθάριση ή αναγκαστική διαχείριση ή 
εξυγίανση ούτε τελεί σε διαδικασία εκκαθάρισης ή ανα¬ 
γκαστικής διαχείρισης ή εξυγίανσης ούτε υφίστανται 
άλλες ανάλογες καταστάσεις ή διαδικασίες, 

ζ) Αντίγραφο ποινικού μητρώου για γενική χρήση έκ¬ 
δοσης του τελευταίου τριμήνου των μετόχων ή εταί¬ 
ρων, των μελών του οργάνου διοίκησης και του νόμιμου 
εκπροσώπου του υποψήφιου ελεγκτικού γραφείου. Σε 
περίπτωση συμμετοχής ελεγκτικού γραφείου στο όρ¬ 
γανο διοίκησης του υποψηφίου ελεγκτικού γραφείου, 
προσκομίζεται αντίγραφο ποινικού μητρώου για γενική 
χρήση των μελών της διοίκησης και των μετόχων ή 
εταίρων του συμμετέχοντος ελεγκτικού γραφείου, 

η) Υπεύθυνη δήλωση των μελών του οργάνου διοί¬ 
κησης και του νόμιμου εκπροσώπου του υποψήφιου 
ελεγκτικού γραφείου, με βεβαίωση του γνησίου της 
υπογραφής τους από δημόσια αρχή, στην οποία δη¬ 
λώνεται ότι δεν έχει ασκηθεί εναντίον τους ποινική 
δίωξη για κάποιο από τα αδικήματα της συμμετοχής σε 
εγκληματική οργάνωση, της νομιμοποίησης εσόδων από 
εγκληματικές δραστηριότητες και της χρηματοδότησης 
της τρομοκρατίας του Ν. 3691/2008 (ΦΕΚ Α'166), της 
απάτης, κλοπής, υπεξαίρεσης, εκβίασης, πλαστογρα¬ 
φίας, απιστίας, ψευδορκίας, δωροδοκίας, παράβασης 
καθήκοντος, δόλιας χρεοκοπίας ή για άλλο αδίκημα εκ 
του οποίου θα μπορούσε να ανακύψει σοβαρή αμφι¬ 
σβήτηση της εντιμότητάς τους ούτε έχει ασκηθεί σχε¬ 
τική πειθαρχική δίωξη ούτε εκκρεμεί σε βάρος τους 
διοικητική διαδικασία εκ της οποίας θα μπορούσε να 
ανακύψει σοβαρή αμφισβήτηση της εντιμότητάς τους, 
άλλως παρατίθενται αναλυτικές λεπτομέρειες για το 
είδος, τη φύση της εκκρεμούσας σε βάρος των εν λόγω 
προσώπων δίωξης ή διαδικασίας, τις φερόμενες ως πα- 
ραβιαζόμενες διατάξεις της νομοθεσίας ή των κωδίκων 
δεοντολογίας ή/και την επιβληθείσα ποινή ή κύρωση. 

3. Τα ως άνω δικαιολογητικά, των υποψηφίων ελε¬ 
γκτικών γραφείων κατατίθενται στο Σ.Ο.Ε.Λ. Το Σ.Ο.Ε.Λ., 
αφού προβεί σε προέλεγχο της πληρότητας των δικαι- 
ολογητικών, διαβιβάζει τους πρωτότυπους φακέλους 
στην Ε.Λ.Τ.Ε. προς έλεγχο, υποβάλλοντας ταυτόχρονα 
βεβαίωση ως προς την πληρότητα των δικαιολογητικών 
ή επισημαίνοντας τυχόν ελλείψεις. 

4. Το Σ.Ο.Ε.Λ., όποτε του ζητηθεί από την Ε.Λ.Τ.Ε., παρέ¬ 
χει στην Ε.Λ.Τ.Ε. άμεσα κάθε πληροφορία, στοιχείο ή δι¬ 
ευκρίνιση αναφορικά με τα υποψήφια ελεγκτικά γραφεία 
και τα προσκομιζόμενα δικαιολογητικά, διασφαλίζει την 
άμεση πρόσβαση των αρμόδιων υπαλλήλων της Ε.Λ.Τ.Ε. 


στο σύνολο των φακέλων και πρωτότυπων δικαιολογητι- 
κών των υποψήφιων ελεγκτικών γραφείων και διαβιβάζει 
αμέσως το σύνολο των πρωτότυπων δικαιολογητικών 
στην Ε.Λ.Τ.Ε., η οποία δικαιούται ανά πάσα στιγμή να 
προβεί σε έλεγχο των φακέλων των υποψηφίων. 

5. Η Ε.Λ.Τ.Ε. δικαιούται ανά πάσα στιγμή με κάθε 
πρόσφορο μέσο να αναζητά πληροφορίες και διευκρι¬ 
νίσεις ή/και την προσκόμιση επιπλέον στοιχείων από 
το υποψήφιο ελεγκτικό γραφείο διά του ορισθέντος 
υπεύθυνου προσώπου του στοιχείου α' της παραγράφου 
2 του παρόντος κεφαλαίου, καθώς και να επικοινωνεί 
και να ζητά πληροφορίες από αρμόδια πρόσωπα ή αρ¬ 
χές ή άλλες υπηρεσίες ή οργανισμούς στην Ελλάδα 
και το εξωτερικό, ιδίως προκειμένου να επιβεβαιώσει 
την συνδρομή των αναφερόμενων στο άρθρο 4 του Ν. 
3693/2008 εχέγγυων εντιμότητας στο πρόσωπο των 
υποψήφιων ελεγκτικών γραφείων. 

6. Η χορήγηση επαγγελματικής άδειας ελεγκτικού 
γραφείου πραγματοποιείται, εφόσον διαπιστωθεί η 
συνδρομή των νόμιμων προϋποθέσεων, με πράξη του 
Διοικητικού Συμβουλίου της ΕΛΤΕ, κατόπιν εισήγησης 
του Συμβουλίου Ποιοτικού Ελέγχου. 

ΚΕΦΑΛΑΙΟ Γ' 

Επάρκεια και Περιεχόμενο της Πρακτικής Άσκησης 

1. Η πρακτική άσκηση περιλαμβάνει κυρίως τη συμ¬ 
μετοχή των ασκουμένων σε υποχρεωτικούς ελέγχους 
και έχει διάρκεια τριών ετών, εκ των οποίων δύο του¬ 
λάχιστον υπό την εποπτεία νόμιμου ελεγκτή ή ελεγκτι¬ 
κού γραφείου που έχει λάβει επαγγελματική άδεια σε 
οποιοδήποτε κράτος μέλος, εκ των οποίων τα δύο (2) 
έτη μετά την επιτυχή περάτωση των επαγγελματικών 
εξετάσεων. 

2. Η ως άνω πρακτική άσκηση περιλαμβάνει κατ’ ελά- 
χιστον χίλιες (1000) ώρες ελεγκτικής εμπειρίας ετησίως 
σε υποχρεωτικούς ελέγχους υπό την εποπτεία νόμιμου 
ελεγκτή. 

3. Η αξιολόγηση της επάρκειας της πρακτικής άσκη¬ 
σης γίνεται από την Ε.Λ.Τ.Ε. Η πρακτική άσκηση κρίνεται 
επαρκής εφόσον ικανοποιούνται σωρευτικά οι διατάξεις 
της παρούσας, καθώς και τα ποιοτικά χαρακτηριστικά 
που ορίζονται στην παράγραφο 4 του παρόντος κε¬ 
φαλαίου. 

4. Τα ποιοτικά χαρακτηριστικά στοχεύουν να διασφα¬ 
λίσουν ότι ο ασκούμενος έχει αφενός αποκτήσει την 
ικανότητα πρακτικής εφαρμογής των απαιτούμενων 
θεωρητικών γνώσεων και αφετέρου έχει εξασφαλίσει 
τις απαραίτητες δεξιότητες για την άσκηση του επαγ¬ 
γέλματος του νόμιμου ελεγκτή. Οι δεξιότητες αυτές πα¬ 
ρατίθενται αναλυτικά στο Παράρτημα Β' της παρούσας 
και αφορούν τους ακόλουθους τομείς: 

α) Δεοντολογία και Επαγγελματισμός: Ο ασκούμενος 
πρέπει να έχει επιδείξει καθ’ όλη τη διάρκεια της άσκη¬ 
σής του συμμόρφωση με τις αρχές επαγγελματισμού 
και δεοντολογίας που ορίζονται στο Κεφάλαιο 1 του 
Παραρτήματος Β' της παρούσας. 

β) Τεχνικές Δεξιότητες: Ο ασκούμενος πρέπει να απο- 
δεικνύει την κατοχή των δεξιοτήτων που προβλέπονται 
στο Κεφάλαιο 2 του Παραρτήματος Β' της παρούσας. 

γ) Διοικητικές Δεξιότητες: Ο ασκούμενος πρέπει να 
αποδεικνύει ότι κατέχει τις ικανότητες διοίκησης έργου 
και διαχείρισης ανθρωπίνων πόρων, όπως εξειδικεύονται 
στο Κεφάλαιο 3 του Παραρτήματος Β' της παρούσας. 



9426 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Ελεγκτικές Δεξιότητες: Ο ασκούμενος πρέπει να 
έχει επιδείξει καθ’ όλη τη διάρκεια της άσκησής του τις 
δεξιότητες που διαλαμβάνονται στο Κεφάλαιο 4 του 
Παραρτήματος Β'. 

Από το σύνολο των δεξιοτήτων που ορίζονται στο 
Παράρτημα Β', οι ασκούμενοι πρέπει να επιδείξουν την 
απόκτηση όλων των Υποχρεωτικών δεξιοτήτων, καθώς 
και μέρος των Προαιρετικών δεξιοτήτων, έτσι ώστε να 
συμπληρώσουν τον ελάχιστο αριθμό δεξιοτήτων ανά 
ενότητα, όπως αναλυτικά ορίζεται στο Παράρτημα Β' 
της παρούσας. 

5. Για την πιστοποίηση της απόκτησης των προανα- 
φερθεισών δεξιοτήτων υποβάλλονται ετήσιες αναφορές 
σύμφωνα με το Παράρτημα Γ' της παρούσας. 

6. Οι ετήσιες αναφορές υπογράφονται από τον ασκού¬ 
μενο, συνυπογράφονται από τον επιβλέποντα νόμιμο 
ελεγκτή και έχουν την ισχύ υπεύθυνης δήλωσης κατά 
τις διατάξεις του Ν. 1599/1986. Κατατίθενται στο Σ.Ο.Ε.Λ., 
εντός ενενήντα (90) ημερών από τη λήξη κάθε έτους. 
Γ ια τους σκοπούς της παρούσας παραγράφου, ως έτος 
ορίζεται το δωδεκάμηνο από 1 Ιουλίου έως 30 Ιουνίου. 

7. Μετά την κατάθεση της αίτησης του Παραρτήματος 
Α.1, το Σ.Ο.Ε.Λ. αντιπαραβάλλει τα στοιχεία των ετησί¬ 
ων αναφορών του Παραρτήματος Γ', με τα αντίστοιχα 
στοιχεία του τηρούμενου Μητρώου Ασκουμένων και 
κατόπιν υποβάλλει στην Ε.Λ.Τ.Ε. βεβαίωση ότι όλα τα 
στοιχεία είναι έγκυρα, ακριβή και πλήρη. 

8. Η Ε.Λ.Τ.Ε. έχει δικαίωμα, κατά τη διακριτική της ευ¬ 
χέρεια και με κάθε πρόσφορο μέσο, να κρίνει καθ' όλη 
τη διάρκεια της πρακτικής άσκησης και μέσα στο πλαί¬ 


σιο του αντικειμενικού σκοπού της πρακτικής άσκησης, 
την επάρκεια του περιεχομένου της πρακτικής άσκησης 
και την επάρκεια της εποπτείας των προσώπων, περι- 
λαμβανομένων και των νόμιμων ελεγκτών, που αναλαμ¬ 
βάνουν την εποπτεία των ασκουμένων. 

9. Οι νόμιμοι ελεγκτές που έχουν λάβει επαγγελματική 
άδεια σε οποιοδήποτε κράτος - μέλος έχουν δικαίω¬ 
μα να λάβουν επαγγελματική άδεια στην Ελλάδα, με 
την προϋπόθεση ότι θα επιτύχουν σε ειδικές Επαγγελ¬ 
ματικές εξετάσεις, που διενεργούνται στην Ελληνική 
γλώσσα, μέσα στα πλαίσια που ορίζονται από την Οδη¬ 
γία 2005/36/ΕΚ του Ευρωπαϊκού Κοινοβουλίου και του 
Συμβουλίου της 7ης Σεπτεμβρίου 2005, στα γνωστικά 
αντικείμενα που αναφέρονται στο ελληνικό νομοθετι¬ 
κό και γενικότερα ρυθμιστικό πλαίσιο, που διέπει τους 
υποχρεωτικούς ελέγχους και την εργασία των νόμιμων 
ελεγκτών. 

10. Η χορήγηση επαγγελματικής άδειας σε ελεγκτές 
τρίτων κρατών γίνεται σύμφωνα με το άρθρο 40 του 
Ν. 3693/2008 και τελεί υπό τον όρο της αμοιβαιότητας. 

ΚΕΦΑΛΑΙΟ Δ' 

Τελικές διατάξεις 

1. Στην παρούσα απόφαση επισυνάπτονται Παραρ¬ 
τήματα τα οποία αποτελούν αναπόσπαστο τμήμα της. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

3. Η απόφαση αυτή ισχύει από την δημοσίευσή της 
στην Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9427 



ΕΛΤΕ 



ΕΛΛηνική Δημοκρατία 


Παράρτημα Α.1 

ΕΝΤΥΠΟ ΑΙΤΗΣΗΣ ΧΟΡΗΓΗΣΗΣ ΕΠΑΓΓΕΛΜΑΤΙΚΗΣ ΑΔΕΙΑΣ ΝΟΜΙΜΟΥ ΕΛΕΓΚΤΗ 


Προς: ΣΟΕΛ Ημερομηνία:_/_/ 

Καποδιστρίου 28 
106 82, Αθήνα 


Στοιχεία Αιτούντος: 

1. Όνομα: 

2. Επώνυμο: 

3. Πατρώνυμο: 

4. Μητρώνυμο: 

5. Ημερομηνία γέννησης (ολογράφως): 

6. Αριθμός Δελτίου Ταυτότητας: 

7. Αρχή Έκδοσης ΑΔΤ: 

8. Αριθμός Φορολογικού Μητρώου: 

9. Δημόσια Οικονομική Υπηρεσία: 

10. Αριθμός Μητρώου ΣΟΕΛ: 

11. Τόπος γέννησης: 

12. Διεύθυνση: 

13. Τηλέφωνα: 

14. Ραχ: 

15. Ε-πιβίΙ: 

16. Πλήρη στοιχεία του ελεγκτικού 
γραφείου (επωνυμία, διακριτικό τίτλο, 
επαγγελματική και διαδικτυακή διεύθυνση) 
στο οποίο ή για λογαριασμό του οποίου 
παρέχονται υπηρεσίες (εάν συντρέχει): 

17. Πλήρη στοιχεία εγγραφής στο Μητρώο 
Ελεγκτών άλλων κρατών μελών ή/και 

τρίτης χώρας, με σαφή μνεία του οικείου 
αριθμού μητρώου και της επωνυμίας της 
αρμόδιας για την εγγραφή αυτή ξένης 
αρχής (εάν συντρέχει): 


ΘΕΜΑ: Χορήγηση επαγγελματικής άδειας νόμιμου ελεγκτή. 

Κύριοι, 

Αιτούμαι τη χορήγηση επαγγελματικής άδειας νόμιμου ελεγκτή με πράξη της 
Επιτροπής Λογιστικής Τυποποίησης και Ελέγχων (ΕΛΤΕ) κατά τα οριζόμενα στην 

Κανονιστική Πράξη 002/15 . 


Συνημμένα υποβάλλω φάκελο με τα ακόλουθα δικαιολογητικά : 

1. Τίτλους σπουδών τριτοβάθμιας πανεπιστημιακής ή τεχνολογικής εκπαίδευσης (ΑΕΙ ή ΤΕΙ) 
της ημεδαπής ή αναγνωρισμένου ως ισότιμου τίτλου σπουδών της αλλοδαπής 

2. Βεβαίωση επιτυχούς περάτωσης των επαγγελματικών εξετάσεων 

3. Βεβαίωση επιβλέποντα νόμιμου ελεγκτή, σχετικά με την πρακτική άσκηση 

4. Βεβαίωση ασφαλιστικού οργανισμού κύριας ασφάλισης 

5. Αντίγραφο Ποινικού Μητρώου γενικής χρήσης 

6. Αναλυτικό βιογραφικό σημείωμα 

7. Υ/Δ του υποψηφίου με περιεχόμενο, όπως αυτό ορίζεται στην κανονιστική πράξη 


Ο Απών 

Παράρτημα Α.2 

ΕΝΤΥΠΟ ΑΙΤΗΣΗΣ ΧΟΡΗΓΗΣΗΣ ΕΠΑΓΓΕΛΜΑΤΙΚΗΣ ΑΔΕΙΑΣ ΕΛΕΓΚΤΙΚΟΥ 
ΓΡΑΦΕΙΟΥ 


Προς: ΣΟΕΛ Ημερομηνία:_/_/ 

Καποδιστρίου 28 
106 82, Αθήνα 


1. Στοιχεία αιτούντος ελεγκτικού γραφείου: 


1.1 Επωνυμία: 


1.2 Διακριτικός τίτλος 


1.3 Νομική μορφή: 


1.4 Διεύθυνση έδρας: 


1.5 Διεύθυνση υποκαταστήματος ή άλλης 
επαγγελματικής εγκατάστασης στην Ελλάδα ή 
το εξωτερικό: 


1.6 Διαδικτυακή διεύθυνση (βηταίΙ): 


1.7 Αριθμός Φορολογικού Μητρώου: 


1.8 Δημόσια Οικονομική Υπηρεσία: 


1.9 Αριθμός Μητρώου ΣΟΕΛ 

(εφόσον υπάρχει): 


1.10 Τηλέφωνα: 


1.11 Ραχ: 


1.12 Πλήρη στοιχεία εγγραφής στο Μητρώο 
Ελεγκτών άλλων κρατών μελών ή/και τρίτης 
χώρας, με αναφορά αριθμού μητρώου και 
αρμόδιας ξένης αρχής (εάν συντρέχει): 


1.13 Ιστοσελίδα: 



2. Στοιχεία νόμιμου εκπροσώπου: 


2.1 Ονοματεπώνυμο: 


2.2 Πατρώνυμο: 

2.3 Μητρώνυμο: 


2.4 Ημερομηνία γέννησης (ολογράφως): 


2.5 Επαγγελματική διεύθυνση: 


2.6 Διεύθυνση κατοικίας: 


2.7 Αριθμός Δελτίου Ταυτότητας: 


2.8 Αρχή Έκδοσης ΑΔΤ: 


2.9 Αριθμός Φορολογικού Μητρώου: 


2.10 Δημόσια Οικονομική Υπηρεσία: 


2.11 Αριθμός Μητρώου ΣΟΕΛ/ΕΛΤΕ 

(εφόσον υπάρχει): 


2.12 Τηλέφωνα: 


2.13 Ρθχ: 


2.14 Ε-πιαίΙ: 



3. Στοιχεία υπεύθυνου για την επικοινωνία με την Ε.Λ.Τ.Ε. προσώπου: 


3.1 Ονοματεπώνυμο: 


3.2 Πατρώνυμο: 


3.3 Ιδιότητα: 


3.4 Αριθμός Δελτίου Ταυτότητας: 


3.5 Διεύθυνση επικοινωνίας: 


3.6 Τηλέφωνα: 


3.7 Ραχ: 


3.8 Ε-πιβίΙ: 



4. Στοιχεία μετόχων ή εταίρων 


Ονοματεπώνυμο 

/Επωνυμία 

Αριθ. Μητρώου 
Ε.Λ.Τ.Ε./Σ.Ο.Ε.Λ. 
(εφόσον υπάρχει) 

Α.Δ.Τ. 

Ποσοστό δικαιωμάτων 
ψήφου (%) 

5. Στοιχεία νόμιμων ελεγκτών που θα διενεργούν υποχρεωτικούς ελέγχους για 
λογαριασμό του ελεγκτικού γραφείου 


Ονοματεπώνυμο 

Αριθ. Μητρώου Ε.Λ.Τ.Ε./Σ.Ο.Ε.Λ. 

Α.Δ.Τ. 














6. Στοιχεία μελών οργάνου διοίκησης 


Ονομ ατεπώνυ μο/επωνυ μία 

Ιδιότητα 

Αριθ.Μητρώου 
Ε.Λ.Τ.Ε./Σ.Ο.Ε.Λ. 
(εφόσον υπάρχει) 

Α.Δ.Τ. 

Δικαιώματα 
ψήφου (%) 

















ΘΕΜΑ: Χορήγηση επαγγελματικής άδειας ελεγκτικού γραφείου. 

Κύριοι, 

Αιτούμαι τη χορήγηση επαγγελματικής άδειας ελεγκτικού γραφείου με πράξη της 
Επιτροπής Λογιστικής Τυποποίησης και Ελέγχων (ΕΛΤΕ) κατά τα οριζόμενα στην 

Κανονιστική Πράξη 002/15 . 


Συνημμένα υποβάλλω φάκελο με τα ακόλουθα δικαιολογητικά: 

1. Πλήρη νομιμοποιητικά έγγραφα του υποψήφιου ελεγκτικού γραφείου 

2. Πρόσφατο πιστοποιητικό αρμόδιας δικαστικής ή διοικητικής αρχής περί μη: 
πτώχευσης/τέλεσης σε διαδικασία πτώχευσης/ εκκαθάρισης/αναγκαστικής 
διαχείρισης/ εξυγίανσης/τέλεσης σε διαδικασία εκκαθάρισης, αναγκαστικής 
διαχείρισης, εξυγίανσης 

3. Αντίγραφο ποινικού μητρώου γενικής χρήσης των μετόχων ή εταίρων, των μελών 
του οργάνου διοίκησης και του νόμιμου εκπροσώπου του υποψήφιου ελεγκτικού 
γραφείου 

4. Υ/Δ των μελών του οργάνου διοίκησης και του νόμιμου εκπροσώπου του 
υποψήφιου ελεγκτικού γραφείου, με περιεχόμενο όσα ορίζονται στην κανονιστική 
πράξη 


Για το αιτούν ελεγκτικό γραφείο 

Παράρτημα Β’ (δεν υποβάλλεται με την αίτηση) 

ΠΟΙΟΤΙΚΕΣ ΔΕΞΙΟΤΗΤΕΣ ΥΠΟΨΗΦΙΩΝ ΝΟΜΙΜΩΝ ΕΛΕΓΚΤΩΝ 



ΠΟΙΟΤΙΚΕΣ ΔΕΞΙΟΤΗΤΕΣ ΥΠΟΨΗΦΙΩΝ ΝΟΜΙΜΩΝ ΕΛΕΓΚΤΩΝ 




ΚΩΔΙΚΟΣ 

ΔΕΞΙΟΤΗΤΑ 

ΦΥΣΗ 

ΔΕΞΙΟΤΗΤΑΣ 

1 . 

Δεοντολογία και Επαγγελματισμός 

Σύνολο δεξιοτήτων : 6 

Ελάχιστος αριθμός απαιτούμενων δεξιοτήτων : 6 





1.1 

Γνώση και συμμόρφωση με τον κώδικα δεοντολογίας 

Υποχρεωτική 




1.2 

Ανάπτυξη επαγγελματικής συμπεριφοράς (στα πλαίσια της 
παροχής υπηρεσιών σε τρίτους αλλά και στα πλαίσια της 
ελεγκτικής εταιρίας) 

Υποχρεωτική 




1.3 

Έγκαιρη ενημέρωση για αλλαγές στο κανονιστικό πλαίσιο περί 
δεοντολογίας και ανεξαρτησίας καθώς και επί θεμάτων 
ελεγκτικής και λογιστικής 

Υποχρεωτική 




1.4 

Στόχευση στην παροχή υψηλής ποιότητας εργασίας 

Υποχρεωτική 




1.5 

Αποτελεσματική επικοινωνία κατά την άσκηση του ελεγκτικού 
επαγγέλματος 

Υποχρεωτική 




1.6 

Διατήρηση της εμπιστευτικότητας των πληροφοριών που 
διαχειρίζονται 

Υποχρεωτική 




2. 

Τεχνικές Δεξιότητες 

Σύνολο δεξιοτήτων : 19 

Ελάχιστος αριθμός απαιτούμενων δεξιοτήτων : 11 





2.1 

Οικονομικές καταστάσεις 





2.1.1 

Εξέταση της επάρκειας των πληροφοριών που σχετίζονται με 
την κατάρτιση των οικονομικών καταστάσεων 

Υποχρεωτική 




2.1.2 

Αξιολόγηση της ορθής παρουσίασης των οικονομικών 
καταστάσεων 

Υποχρεωτική 

2.1.3 

Ικανότητα ορθής ερμηνείας των οικονομικών καταστάσεων 

Υποχρεωτική 




2.2 

Οικονομική αναφορά προς τη διοίκηση 





2.2.1 

Αξιολόγηση και επεξεργασία πληροφοριών που απαιτούνται 
για την προετοιμασία αναφορών πληροφόρησης προς τη 
διοίκηση της ελεγχόμενης εταιρίας 

Προαιρετική 




2.2.2 

Προετοιμασία αναφορών πληροφόρησης προς τη διοίκηση της 
ελεγχόμενης εταιρίας 

Προαιρετική 




2.3 

Κανονιστικό Πλαίσιο 





2.3.1 

Εντοπισμός κινδύνων που σχετίζονται με το επιχειρηματικό 
περιβάλλον και το κανονιστικό πλαίσιο που περιβάλλει την 
ελεγχόμενη οντότητα. 

Προαιρετική 




2.3.2 

Αξιολόγηση της επάρκειας των μηχανισμών αντιμετώπισης 
των κινδύνων που απορρέουν από το επιχειρηματικό 
περιβάλλον και το κανονιστικό πλαίσιο 

Προαιρετική 




2.4 

Επιχειρηματικό πλάνο και σύνταξη προϋπολογισμών 





2.4.1 

Αξιολόγηση επιχειρηματικού πλάνου (κατανόηση και 
αξιολόγηση των επιμέρους τομέων που καλύπτουν) 

Προαιρετική 




2.4.2 

Αξιολόγηση διαδικασιών σύνταξης και παρακολούθησης 
προϋπολογισμών 

Προαιρετική 




2.4.3 

Επισκόπηση της εφαρμογής του προϋπολογισμού, εντοπισμός 
αποκλίσεων και αξιολόγηση επεξηγήσεων 

Προαιρετική 




2.5 

Διαχείριση διαθεσίμων και κεφαλαίου 





2.5.1 

Κατανόηση και εξακρίβωση του τρόπου χρηματοδότησης της 
ελεγχόμενης εταιρίας, καθώς και του τρόπου χρήσης των 
κεφαλαίων αυτής 

Προαιρετική 

2.5.2 

Έλεγχος της ορθής παρουσίασης των ταμειακών ροών 

Προαιρετική 




2.5.3 

Αξιολόγηση παρουσίασης και αποτίμησης των τυχόν 
επενδύσεων της εταιρίας 

Προαιρετική 




2.6 

Φόροι 





2.6.1 

Αξιολόγηση του ορθού υπολογισμού και παρουσίασης του 
φόρου εισοδήματος (τρέχοντος και αναβαλλόμενου) 

Προαιρετική 




2.6.2 

Κατανόηση των φορολογικών επιπτώσεων των αποφάσεων 
της εταιρίας (φορολογικός σχεδιασμός) 

Προαιρετική 




2.7 

Εσωτερικό σύστημα ελέγχου 





2.7.1 

Κατανόηση του συστήματος εσωτερικού ελέγχου της 
ελεγχόμενης εταιρίας 

Υποχρεωτική 




2.7.2 

Αξιολόγηση της αποτελεσματικότητας της εφαρμογής του 
συστήματος εσωτερικού ελέγχου 

Υποχρεωτική 




2.7.3 

Καταγραφή των ευρημάτων (αδυναμιών και ελλείψεων) του 
συστήματος εσωτερικού ελέγχου και παρουσίαση τους στη 
διοίκηση της εταιρίας 

Υποχρεωτική 




2.7.4 

Αξιολόγηση επάρκειας λογιστικών συστημάτων 

Υποχρεωτική 




3. 

Διοικητικές Δεξιότητες 

Σύνολο δεξιοτήτων : 12 

Ελάχιστος αριθμός απαιτούμενων δεξιοτήτων : 9 





3.1 

Αποδοχή και διατήρηση παρεχόμενης υπηρεσίας 

3.1.1 

Προώθηση και παρουσίαση ελεγκτικών υπηρεσιών σε 
υποψήφιο πελάτη 

Προαιρετική 




3.1.2 

Αξιολόγηση και αποδοχή νέου, αλλά και υφιστάμενου πελάτη 
και ελεγκτικού έργου 

Υποχρεωτική 




3.1.3 

Συμμετοχή στο σχεδίασμά του έργου και την προετοιμασία 
σύμβασης ανάθεσης έργου 

Υποχρεωτική 




3.1.4 

Αξιολόγηση ανεξαρτησίας της ελεγκτικής εταιρίας και της 
ομάδας ελέγχου έναντι της ελεγχόμενης εταιρίας 

Υποχρεωτική 




3.2 

Διοικητική υποστήριξη 





3.2.1 

Επιδίωξη για έγκαιρη τιμολόγηση και είσπραξη των αμοιβών 

Προαιρετική 




3.2.2 

Επισκόπηση της αξιολόγησης της ποιότητας της παρεχόμενης 
υπηρεσίας 

Υποχρεωτική 




3.2.3 

Λήψη έγκαιρης αξιολόγησης από τον ελεγχόμενο όσον αφορά 
την ποιότητα της παρασχεθείσας υπηρεσίας 

Προαιρετική 




3.2.4 

Πραγματοποίηση σε τακτική βάση συμφωνίας 
προϋπολογισμού και πραγματοποιηθέντος κόστους του 
ελεγκτικού έργου 

Προαιρετική 




3.2.5 

Συγκρότηση κατάλληλης ομάδας ελέγχου λαμβανομένων υπ' 
όψιν των αναγκών και των ιδιαίτερων χαρακτηριστικών της 
παρεχόμενης υπηρεσίας 

Υποχρεωτική 




3.2.6 

Συμμετοχή στην εκπαίδευση του προσωπικού κατά την 
παροχή του ελεγκτικού έργου 

Προαιρετική 




3.2.7 

Αποτελεσματική οργάνωση ελεγκτικής ομάδας και 
καταμερισμός εργασίας 

Υποχρεωτική 




3.2.8 

Παρακολούθηση της πορείας εκτέλεσης της παρεχόμενης 
υπηρεσίας και αξιολόγηση της ποιότητάς της 

Υποχρεωτική 

Ελεγκτικές Δεξιότητες 

Σύνολο δεξιοτήτων : 13 

Ελάχιστος αριθμός ατταιτούμενων δεξιοτήτων : 13 





4.1 

Σχεδιασμός 





4.1.1 

Αξιολόγηση ελεγκτικού κινδύνου και διαμόρφωση των 
κατάλληλων ελεγκτικών διαδικασιών 

Υποχρεωτική 




4.1.2 

Υπολογισμός επιπέδου σημασίας και επιμερισμός του στις 
επιμέρους ελεγκτικές διαδικασίες 

Υποχρεωτική 




4.1.3 

Αξιολόγηση του κινδύνου απάτης και των σημαντικών 
κινδύνων που απορρέουν από το επιχειρηματικό και 
κανονιστικό πλαίσιο λειτουργίας της ελεγχόμενης εταιρίας. 

Υποχρεωτική 




4.1.4 

Σχεδιασμός του προγράμματος ελέγχου και επιμερισμός των 
εργασιών στην ελεγκτική ομάδα 

Υποχρεωτική 




4.2 

Εκτέλεση 





4.2.1 

Συλλογή κατάλληλων ελεγκτικών τεκμηρίων και σύνταξη 
φύλλων εργασίας 

Υποχρεωτική 




4.2.2 

Αξιολόγηση των ελεγκτικών τεκμηρίων και των φύλλων 
εργασίας και εξαγωγή συμπερασμάτων 

Υποχρεωτική 




4.2.3 

Παρακολούθηση της εκτέλεσης του ελεγκτικού προγράμματος 

Υποχρεωτική 

4.2.4 

Εφαρμογή των κατάλληλων ελεγκτικών προτύπων βάσει του 
αντίστοιχου κανονιστικού πλαισίου 

Υποχρεωτική 




4.2.5 

Αξιολόγηση της επάρκειας και πληρότητας των οικονομικών 
καταστάσεων σε σχέση με τα συμπεράσματα της ελεγκτικής 
εργασίας 

Υποχρεωτική 

4.2.6 

Αξιολόγηση της επάρκειας και πληρότητας του ελεγκτικού 
φακέλου σε σχέση με την υπό εξέταση οικονομική οντότητα και 
των θεμάτων που προέκυψαν 

Υποχρεωτική 




4.3 

Ολοκλήρωση 





4.3.1 

Εξαγωγή συμπερασμάτων επί αδυναμιών ή ελλείψεων των 
συστημάτων εσωτερικού ελέγχου και αναφορά τους στην 
επιτροπή ελέγχου και τη διοίκηση 

Υποχρεωτική 




4.3.2 

Αξιολόγηση της σημασίας και των επιπτώσεων, των θεμάτων 
που προέκυψαν από τις ελεγκτικές εργασίες 

Υποχρεωτική 




4.3.3 

Ορθή σύνταξη της έκθεσης ελέγχου και έκδοση κατάλληλης 
γνώμης βάσει των αντίστοιχων ελεγκτικών προτύπων. 

Υποχρεωτική 

Παράρτημα Γ’ 

ΑΝΑΚΕΦΑΛΑΙΩΤΙΚΗ ΕΤΗΣΙΑ ΑΝΑΦΟΡΑ ΠΡΑΚΤΙΚΗΣ ΑΣΚΗΣΗΣ 


ΑΝΑΚΕΦΑΛΑΙΩΤΙΚΗ ΕΤΗΣΙΑ ΑΝΑΦΟΡΑ ΠΡΑΚΤΙΚΗΣ ΑΣΚΗΣΗΣ 


Έως: / 


Προσωπικά στοιχεία ασκούμενου νομίμου ελεγκτή 

Ονομα: _ 

Επώνυμο: 

Αριθμός Μητρώου ΣΟΕΛ: 

Τηλέφωνο Επικοινωνίας: 


Σκοπός και επιβεβαίωση της πληροφορίας: 


Γνωρίζω και αποδέχομαι ότι θα τηρηθεί αρχείο με τις υποβαλλόμενες 
από εμένα πληροφορίες από την Επιτροπή Λογιστικής Τυποποιήσης 
και Ελέγχων ή/ και το Σώμα Ορκωτών Ελεγκτών Λογιστών για τον 
σκοπό αξιολόγησης της επάρκειας της πρακτικής άσκησης 
προκειμένου να αποκτήσω άδεια Νόμιμου Ελεγκτή. Συναινώ και 
αποδέχομαι η ΕΛΤΕ ή /και το ΣΟΕΛ να επιβεβαιώνουν τα στοιχεία 
αυτά επικοινωνώντας αυτά στους δηλωθέντες από εμένα 
επιβλέποντες, νόμιμους ελεγκτές και σε κάθε άλλο αρμόδιο πρόσωπο 


Στοιχεία εργοδότριας εταιρείας (επωνυμία, 
αντικείμενο, διεύθυνση, τηλέφωνο, θ-γτιβϊΙ) 

Στοιχεία υπεύθυνου επιβλέποντα νόμιμου ελεγκτή 

Επωνυμία: 

Όνομα: 


Επώνυμο: 


Αριθμός μητρώου ΕΛΤΕ: 

Αντικείμενο: 

Διεύθυνση: 

Διεύθυνση: 

Τηλέφωνο 


θ-ΠΊ3ίΙ: 



Τηλέφωνο: 



Τίτλος θέσης εργασίας υποψήφιου νόμιμου ελεγκτή 

Θ-ΓΤ13ΪΙ: 







Έργο (Πελάτης, Είδος έργου και Περίοδος) 

Σύντομη περιγραφή 
ρόλου 

φύση έργου 

Δεξιότητες που 
εξασκήθηκαν 

Κύριος Εταίρος / Νόμιμος 
Ελεγκτής 

Υποχρεωτικ 
ός έλεγχος 
(Ναι/ΟΧΙ) 

Μη 

υποχρεωτι 

κός 

έλεγχος 

(Ναι/ΟΧΙ) 

Μη 

ελεγκτικό 

έργο 

(Ναι/ΟΧΙ) 





















































































































































Ο αϊτών ασκούμενος νόμιμος ελεγκτής: 

ΥΠΕΥΘΥΝΗ ΔΗΛΩΣΗ 

Δηλώνω ότι τα ανωτέρω στοιχεία είναι απολύτως ακριβή και αληθή, 
και ότι έχω συμπληρώσει τουλάχιστον 1.000 ώρες ελεγκτικής 
εργασίας σε υποχρεωτικούς ελέγχους. Σε περίπτωση ανακρίβειας 
γνωρίζω ότι θα έχω τις συνέπειες που προβλέπονται από τις διατάξεις 
του Ν. 1599/1986. 

Ο επιβλέπων νόμιμος ελεγκτής: 

ΥΠΕΥΘΥΝΗ ΔΗΛΩΣΗ 

Δηλώνω ότι τα ανωτέρω στοιχεία είναι απολύτως ακριβή και αληθή, και ότι 
αϊτών ασκούμενος έχει συμπληρώσει τουλάχιστον 1.000 ώρες ελεγκτική εργασία 
σε υποχρεωτικούς ελέγχους. Σε περίπτωση ανακρίβειας γνωρίζω ότι θα έχω τις 
συνέπειες που προβλέπονται από τις διατάξεις του Ν. 1599/1986. 

Όνομα: 

Όνομα: 

Επώνυμο: 

Επώνυμο: 

Υπογραφή: 

Υπογραφή: 

Ημερομηνία: 

Ημερομηνία: 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Απριλίου 2015 

Ο Πρόεδρος του Δ.Σ. της ΕΛΤΕ 
ΓΕΩΡΓΙΟΣ ΒΕΝΙΕΡΗΣ 

ΚΑΝΟΝΙΣΤΙΚΗ ΠΡΑΞΗ 001/2015 

Πρόγραμμα συνεχούς εκπαίδευσης των Νομίμων 
Ελεγκτών (άρθρο 11 του Ν.3693/2008). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΛΟΓΙΣΤΙΚΗΣ 
ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

1. Το εδάφιο γ' του άρθρου 43 του Ν. 3693/2008 (ΦΕΚ 
Α7174/25.8.2008) «Εναρμόνιση της ελληνικής νομοθεσίας 
με την Οδηγία 2006/43/ΕΚ περί υποχρεωτικών ελέγχων 
των ετήσιων και των ενοποιημένων λογαριασμών, για 
την τροποποίηση των Οδηγιών 78/660/ΕΟΚ και 83/349/ 
ΕΟΚ του Συμβουλίου και για την κατάργηση της Οδη¬ 
γίας 84/253/ΕΟΚ του Συμβουλίου και άλλες διατάξεις», 
όπως αντικαταστάθηκε από με το άρθρο 33 παρ. 20 
του Ν. 4170/2013 (ΦΕΚ ΑΊ63/12.7.2013) «Ενσωμάτωση της 
Οδηγίας 2011/16/ΕΕ, ρύθμιση θεμάτων της ΕΛΤΕ, ανα¬ 
μόρφωση Οργανισμού του Ν.Σ.Κ. και άλλες διατάξεις. 

2. Το άρθρο 9 του Ν. 3148/2003 «Επιτροπή Λογιστι¬ 
κής Τυποποίησης και Ελέγχων, ιδρύματα ηλεκτρονικού 
χρήματος, προστασία ευρώ, επιχειρήσεις διαμεσολάβη- 
σης μεταφοράς κεφαλαίων» (ΦΕΚ Α'/136/5.6.2003), όπως 
αντικαταστάθηκε με το άρθρο 32 του Ν. 4170/2013 (ΦΕΚ 
Α'163), καθώς και το άρθρο 1 παρ. 3 τους ως άνω νόμου, 
όπως ισχύει. 

3. Το άρθρο 11 του Ν. 3693/2008, όπως ισχύει. 

4. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005). 

5. Την υπ’ αριθμ. ΔΓΟΠ0001064 ΕΞ2014/22-08-2014 από¬ 
φαση του Υπουργού Οικονομικών (ΦΕΚ Υ.Ο.Δ.Δ. 511/2014) 
και την υπ.’ αριθμ. ΓΔΟΠ0001064ΕΞ 2015/27-02-2015 (ΦΕΚ 
ΥΟΔΔ 166/24-3-2015) τροποποίησή της. 

6. Το υπ’ αριθμ. 100/2ο /30-04-2015 πρακτικό συνεδρί¬ 
ασης του Διοικητικού Συμβουλίου της Ε.Λ.Τ.Ε. 

7. Τις σχετικές οδηγίες του ΙΕ37 της Διεθνούς 
Ομοσπονδίας Λογιστών (ΙηΙθίτιαίίοηαΙ ΡοάθΓαΙίοη οΐ 
ΑοοουηΙαηΙε) προς τα μέλη της για την συνεχή επαγ¬ 
γελματική Εκπαίδευση των Λογιστών - Ελεγκτών. 

8. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Την έκδοση της κάτωθι κανονιστικής πράξης «Πρό¬ 
γραμμα συνεχούς εκπαίδευσης των Νομίμων Ελεγκτών 
(άρθρο 11 του Ν. 3693/2008)». 

Κατάρτιση Προγράμματος 

Το Εποπτικό Συμβούλιο του Σώματος Ορκωτών Ελε¬ 
γκτών Λογιστών (Σ.Ο.Ε.Λ) κατόπιν προτάσεων των ελε¬ 
γκτικών εταιριών και γνώμης του Επιστημονικού Συμ¬ 
βουλίου του Σ.Ο.Ε.Λ., καθορίζει και εξειδικεύει τα βασικά 
χαρακτηριστικά του Προγράμματος της συνεχούς επαγ¬ 
γελματικής εκπαίδευσης των Νομίμων Ελεγκτών (π.χ. 
διάρκεια, περιεχόμενο, επάρκεια, αξιολόγηση κ.λ.π.) στα 
πλαίσια των βασικών οδηγιών του ΙΕ8 7 (ΙΡΑΘ). Όταν 
απαιτείται από τις περιστάσεις, το Εποπτικό Συμβούλιο 
του ΣΟΕΛ καταρτίζει έκτακτα προγράμματα με τις ίδιες 
ως άνω διαδικασίες. 

Τα Προγράμματα αυτά υποβάλλονται στην Επιτροπή 
Λογιστικής Τυποποίησης και Ελέγχου (ΕΛΤΕ) για έγκρι¬ 
ση της διάρκειας και της επάρκειας τους. 


1. Σκοπός του Προγράμματος 

Σκοπός του Προγράμματος είναι: 

• Η διατήρηση και βελτίωση των απαιτούμενων τε¬ 
χνικών γνώσεων και επαγγελματικών δεξιοτήτων που 
κατέχονται από τους Νόμιμους Ελεγκτές. 

• Η παροχή βοήθειας στους Νόμιμους Ελεγκτές να 
εφαρμόζουν νέες τεχνικές, να αντιλαμβάνονται απο¬ 
τελεσματικότερα τις οικονομικές εξελίξεις και να αξι¬ 
ολογούν την επίπτωσή τους τόσο στις ελεγχόμενες 
οικονομικές μονάδες όσο και στη δική τους εργασία. 

• Η παροχή εύλογης διασφάλισης στο κοινωνικό σύνο¬ 
λο ότι οι Νόμιμοι Ελεγκτές έχουν τις τεχνικές γνώσεις 
και επαγγελματικές δεξιότητες που απαιτούνται για 
να διεκπεραιώσουν τις υπηρεσίες που αναλαμβάνουν. 

2. Υπόχρεοι του Προγράμματος 

Υπόχρεοι για την παρακολούθηση του Προγράμματος 
συνεχούς επαγγελματικής εκπαίδευσης είναι όλοι οι 
Νόμιμοι Ελεγκτές κατά την έννοια του άρθρου 2 του 
Ν.3693/2008. 

Οι ελεγκτικές εταιρείες οφείλουν να ενθαρρύνουν και 
διευκολύνουν τους Νόμιμους Ελεγκτές για την παρακο¬ 
λούθηση του Προγράμματος αυτού. 

3. Φορείς παροχής του Προγράμματος 

Οι φορείς παροχής του Προγράμματος συνεχούς 
επαγγελματικής εκπαίδευσης των Νόμιμων Ελεγκτών 
είναι το Σ.Ο.Ε.Λ., οι ελεγκτικές εταιρείες, καθώς και οι 
φορείς και τα Ινστιτούτα που έχουν την δυνατότητα 
χορήγησης διεθνούς επαγγελματικού τίτλου, όπως π.χ. 
(ΑΘΘΑ, ΑΘΑ κλπ). 

Η επάρκεια των φορέων αυτών για την παροχή του 
Προγράμματος αυτού αξιολογείται από την Ε.Λ.Τ.Ε. στο 
πλαίσιο των οριζόμενων στο άρθρο 11 του Ν. 3693/2008. 

4. Αντικείμενο του Προγράμματος 

Η συνεχής επαγγελματική εκπαίδευση των Νομίμων 
Ελεγκτών αφορά τα κατωτέρω γνωστικά αντικείμενα: 

Θέματα Ελεγκτικής και Δεοντολογία 

• Θέματα Λογιστικής - Λογιστικά Πρότυπα (ΔΛΠ-ΕΛΠ) 

• Εμπορική Νομοθεσία 

• Φορολογική Νομοθεσία 

• Θέματα Πληροφορικής Τεχνολογίας 

• Θεσμικά και λοιπά ρυθμιστικά θέματα στην οργά¬ 
νωση και λειτουργία των Αγορών που επηρεάζουν τον 
έλεγχο 

• Επίκαιρα οικονομικά θέματα λογιστικού και ελεγκτι¬ 
κού ενδιαφέροντος. 

• Άλλα γνωστικά αντικείμενα κατόπιν εγκρίσεως του 
Εποπτικού Συμβουλίου του Σ.Ο.Ε.Λ. 

Η συνεχής επαγγελματική εκπαίδευση των Νόμιμων 
Ελεγκτών πρέπει να έχει διάρκεια τουλάχιστον εκατόν 
είκοσι (120) ώρες ανά τριετία με ελάχιστο είκοσι (20) 
ώρες κατ’ έτος. 

Μπορεί να υλοποιείται συνδυαστικά με τους κάτωθι 
τρόπους: 

α) Με παρακολούθηση σεμιναρίων διάρκειας εξήντα 
(60) ωρών ανά τριετία με ελάχιστο είκοσι (20) ώρες κατ’ 
έτος και πιστοποίηση. 

Τα σεμινάρια αυτά είναι στοχευμένα να καλύπτουν 
ειδικά θέματα των ανωτέρω γνωστικών αντικειμένων 
και ειδικότερα τις μεταβολές που έχουν γίνει σε αυτά. 

Η διενέργεια των σεμιναρίων αυτών γίνεται βάσει 
εγκεκριμένου προγράμματος της συνεχούς επαγγελ¬ 
ματικής εκπαίδευσης των Νομίμων Ελεγκτών, από το 

Εποπτικό Συμβούλιο του Σ.Ο.Ε.Λ., Οι Νόμιμοι Ελεγκτές 
έχουν δικαίωμα επιλογής των σεμιναρίων που θα πα¬ 
ρακολουθήσουν. 

β) Με εισηγήσεις για οποιοδήποτε θέμα από τα γνω¬ 
στικά αντικείμενα της ανωτέρω παραγράφου αρ. 5 που 
αποδεδειγμένα πραγματοποιούνται είτε από το Σ.Ο.Ε.Λ., 
είτε από τις ελεγκτικές εταιρίες, είτε από φορείς και Ιν¬ 
στιτούτα που έχουν τη δυνατότητα χορήγησης διεθνούς 
επαγγελματικού τίτλου, όπως π.χ. (ΑΟΟΑ, ΑΟΑ κλπ), με 
μέγιστο είκοσι (20) ώρες κατ’ έτος. Οι ελεγκτικές εται¬ 
ρείες μπορούν να χρησιμοποιούν για τις προαναφερόμε- 
νες εισηγήσεις, είτε εσωτερικούς εισηγητές (ορκωτούς 
ελεγκτές και ειδικούς) είτε εξωτερικούς εισηγητές κατά 
την κρίση τους, στα πλαίσια της βέλτιστης δυνατής 
απόδοσης των εκπαιδευτικών προγραμμάτων. 

γ) Με συμμετοχή είτε σε επιτροπές είτε σε δημόσιες 
εκδηλώσεις (π.χ. ημερίδες, συνέδρια κλπ) που αποδε¬ 
δειγμένα πραγματοποιούνται και έχουν αντικείμενο 
οποιοδήποτε θέμα από τα γνωστικά αντικείμενα της 
ανωτέρω παραγράφου αρ. 5, με μέγιστο είκοσι (20) ώρες 
κατ' έτος. 

δ) Με άλλες ειδικές περιπτώσεις που μπορεί να θεω¬ 
ρηθούν ως επαγγελματική εκπαίδευση κατόπιν έγκρισης 
του Εποπτικού Συμβουλίου του Σ.Ο.Ε.Λ. και πιστοποίηση, 
με μέγιστο είκοσι (20) ώρες κατ' έτος.. 

Διευκρινίζεται ότι σε περίπτωση που δεν συντρέχουν 
οι περιπτώσεις α,β,γ και δ ανωτέρω, η συνεχής επαγγελ¬ 
ματική εκπαίδευση των Νομίμων Ελεγκτών Ο.Ε.Λ. πρέπει 
να πιστοποιείται μόνο με παρακολούθηση σεμιναρίων 
συνολικής διάρκειας εκατόν είκοσι (120) ωρών ανά τρι¬ 
ετία με ελάχιστο είκοσι (20) ώρες κατ’ έτος. 

6. Επίβλεψη του προγράμματος συνεχής επαγγελμα¬ 
τικής εκπαίδευσης. 

Α) Τήρηση Αρχείου Προγράμματος 

Στοιχεία που τεκμηριώνουν τη συνεχή εκπαίδευση 
των Ο.Ε.Λ. υποβάλλονται ετησίως στο Σ.Ο.Ε.Λ. προς 


ενημέρωση του τηρούμενου Μητρώου με τις ώρες πα¬ 
ρακολούθησης. Τα στοιχεία αυτά φυλάσσονται από το 
Σ.Ο.Ε.Λ., διαβιβάζονται ετησίως σε ηλεκτρονική μορφή 
στην ΕΛΤΕ και είναι διαθέσιμα σε κάθε έλεγχο της 
αρμόδιας Εποπτικής Αρχής. 

Β) Επιτροπή Συνεχούς Επαγγελματικής Εκπαίδευσης 
Για την επίβλεψη της τήρησης του προγράμματος 
συγκροτείται Επιτροπή Συνεχούς Επαγγελματικής Εκ¬ 
παίδευσης με απόφαση του ΣΟΕΛ. Η Επιτροπή αυτή 
είναι τριμελής, με τριετή θητεία και απαρτίζεται από: 

Α. Τον Πρόεδρο του Εποπτικού Συμβουλίου του 
Σ.Ο.Ε.Λ, ως Πρόεδρο της Επιτροπής. 

Β.'Ενα μέλος του Εποπτικού Συμβουλίου του Σ.Ο.Ε.Λ. 
που προτείνεται από το Σ.Ο.Ε.Λ., ως μέλος της Επι¬ 
τροπής. 

Γ.'Ενα μέλος του Συμβουλίου Ποιοτικού Ελέγχου της 
Ε.Λ.Τ.Ε., που προτείνεται από την Ε.Λ.Τ.Ε., ως Μέλος 
της Επιτροπής. 

Γ) Επιβολή Πειθαρχικών Κυρώσεων. 

Σε περιπτώσεις που διαπιστώνεται από την Ε.Λ.Τ.Ε. 
ότι οι Νόμιμοι Ελεγκτές δεν τηρούν τις ελάχιστες ώρες 
συνεχούς επαγγελματικής εκπαίδευσης όπως ορίζονται 
στην παράγραφο αρ. 5 της παρούσης, επιβάλλονται οι 
κυρώσεις του άρθρου 6 του Ν.3148/2003, όπως ισχύει. 

Σημειώνεται ότι η Επιτροπή Συνεχούς Επαγγελμα¬ 
τικής Εκπαίδευσης όπως ορίζεται στο αρ. 6Β της πα¬ 
ρούσης θα είναι αρμόδια για τυχόν θέματα που μπορεί 
να προκύψουν και δεν καλύπτονται από την παρούσα 
Κανονιστική Πράξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2015 

Ο Πρόεδρος του Δ.Σ. 

ΓΕΩΡΓΙΟΣ ΒΕΝΙΕΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*020086415051 50020* - 













































































